
De  eligenda  materie  hujus  libelli,  qui  summorum  in 
utraque  medicina  honorum  capessendorum  causa  scri- 
'bendus  mihi  erat,  non  diu  haesitavi  animo.  Ante  plu- 
res  enim  annos  Cei.  Dr.  Bloemer,  qui  quantopere 
mereatur  quum  de  tota  chirurgia  tum  maxime  de- 
arte  orthopaedica  instrumentisque  non  emendatis  so- 
lum, sed  etiam  ingeniose  inventis,  majore  jam  di- 
vulgatum est  fama,  quam  ut  verbis  a me  efferri  li- 
ceat, ad  talipedem  varum  sanandum,  abjectis  fasciis 
aScarpa  ctBriicknero  propositis,  novam  excogi- 
tavit machinam,  anno  MDCCCXXVH  a Bernardo  ' 
B runs  in  dissertatione  inaugurali  descriptam.  Verum 
postea  multa  experientia  edoctus,  quum  optatis  non 
. satis  bene  respondisset  effectus,  plures  instituit 
emendationes,  et  tanto  quidem  cum  successu,  ut  ab- 
hinc annis  sex  perpetuo  hujusmodi  vitia  et  radici- 
tiis  multoque  celerius  debellarit. 

Hunc  igitur  apparatum  ut  publici  juids  face- 
rem, quum  hac  scribendi  occasione  oblata  veniam 
mihi  dedisset  auctor,  eo  libentius  hanc  materiem 
tractandam  suscepi,  tum  quo  aptiorem  nactus  esse 
mihi  videbar  occasionem,  viris,  qui  tot  tantaque  in 


mo  contulerunt  beneficia,  publice  gratias  agendi, 
tum  quia  hujus  curationis  cognitionem  non  sine 
magna  utilitate  futuram  esse  existimavi.  Quot  enim 
quotidie  omnis  aetatis  homines  videmus  per  totam 
vitam  hoc  vitium  trahentes,  vitaeque  et  usu  et  dul- 
cedine magnam  partem  destitutos,  qui  apta  cura  sa- 
nari vel  possint,  vel  potuissent  aetate  teneriori! 

Quodsi  illi,  penek  quos  hac  in  re  experientiae 
copia  judicandique  facultas  est,  laudandi  aliquid  in 
hoc  opusculo  invenerint,  haud  exiguam  mihi  affer- 
rent laetitiam;  sin  minus,  eorum  admonitionibus 
praeceptisque  grato  animo  obsequar.  Versatur  au- 
tem hujus  dissertatiunculae  propositum  in  his:  pri- 
mum ut  ipsum^  apparatum  imponendique  eum  atque 
adhibendi  rationem  describam;  dein  ut  exponam, 
qua  medela  ad  adjuvandum  opus  sit,  et  quibus  re- 
bus. haec  machina  praestet  prae  caeteris  hucusque 
adhiberi  solitis;  quibus  absolutis,  postremo  propo- 
nam historiam  talipedis  vari  sanati,  quem  continuo 
ab  initio  observavi  et  tractavi. 

Accipite  igitur,  fautores  benignissimi,  hoc  ob- 
servantiae .erga  vos  grataeque  mentis  etsi  levissi- 
mum pignus,  neque  ex  dignitate  vestra,  sed  ex 
animo  ingenue  verecundeque  offerentis  illud  aesti- 
mare dignemini! 

Illud  autem  te  velim  rogatum,  quicunque  hoc 
opusculum  tangis,  ut  ea  humanitate,  qua  par  est 
doctiori,  benigne  condones! 

Caput  I. 

Omnium  machinarum,  quae  a medicis  et  chirurgis 
veteribus  quidem  omnibus,  recentioribns  plerisque 
quum  ad  reliquas  distorsiones,  tum  ad  varum  sa- 
nandum descriptae  sunt,  licet  fortasse  inveniantur, 
quae,  quid  tandem  ^sanandum  sit,  haud  ignorasse 
inventores  testincentur,  hoc  tamen  commune  est  vi- 
tium, quod  violeutius  et  impetuosius  agentes,  ma- 
gnas aegris  molestias  et  dolores  afferunt,  immo  etiam 
inflammationes  excitabant,  quibus,  quod  assequendum 
erat,  saepe  Impediebatur,  quin,  quae  sanabilia  antea  fue- 
‘rant,  insanabilia  reddebantur.  Sero  demum  intellectum 
est,  quam  verum  sit  praeclarum  illud  Hippocratis:  (1) 
Mquasi  ceram  fingamus,  debemus  et  manibus  in  na- 
turalem sedem  compellere,  et  vinculis  similiter,  non 
magna  vi,  sed  leniter,  adducere».  Ex  machinatio- 
nibus, in  quibus  inveniendis  ejus  rei  ratio  adhibita 
est,  primum  Briickneri(2)  fascia  nominanda  est; 
/ qui  profecto,  vectes  ferreos  et  reliqua  ejusmodi  tor- 

(1)  Hip]i  o crates,  <le  articulis,  Sect,  IV. 

(2)  llrUcltner,  ill>er  ^lie  Natur,  Ursaclieii  und  fiehaiidliing 
der  einwUrts  gekehrleii  FUsse.  Gotha,  1796. 

menta  abjiciens,  vitia,  quae  dixi,  declinavit,  adeo, 
ut  etiam  sint,  qui  Itruckneri  (asciam  machinae 
a Scarpa  inventae  prorerant.  (3)  Post  eumScar- 
pa,(4)  quum  a Tjphesue,  viro  multis  talipedibus 
V.  varis  egregie  sanatis  magna  fama  celebrato,  eifatiim 
audisset,  (5)  »naturam  non  violentiae,  sed  actioni 
tamquam  per  gradus  augendae  cedere,»  hanc  sibi 
cogitationem  tinxit,  ut  illud  assequeremur,  vim  ela- 
sticam prae  ceteris  aptam  esse. 

Multis  deiu  factis  experimentis,  machinae  a se 
inventae  in  libro  infra  laudato  descriptionem  pu- 
blici juris  fecit;  meritoqiie  magnam  iaudetn  haec 
machina  adepta  est.  Vix  liceret,  inventum  tanti  viri 
■ atque  tot  chirurgis  celeberrimis  prae  reliquis  pro- 
batum loco  suo  propellere  velle,  nisi  multo  usu 
])ej’suasum  nobis  esset,  machinam  a Cei.  Bloeiner 
inventam  et  pluries  correctam,  quae  et  ipsa  in  ad- 
hibenda vi  elastica  nititur,  inultis'  rebus  eo  polio- 
rem  esse.  Sed  hac  de  re  tum  demiim,  quum  ipsam 
machinam  descripserimus,  exponendum  nobis  est. 

Cap.  II. 

MACHINAE  IN  TABULA  SUB  FIGUBA  I.  DELI- 
NEATAE  DESCBIPTIO. 

Prima  machinae  pars  est  lamina  chalybea,  cras- 
situdine tanta,  ut  forma  pressu  pedis  non  immute- 

/ 

(3)  Clielius:  HandTiucli  «ler  Cliirurgie  fom.  I.  p.  405, 

(4)  Scarpa’*  chiriirgisclic  AbUandliiiig  Oher  die  angcl».  knim- 
inen  Ifiisse  der  Kinder,  Ubersetzt  rmi  Malfalli.  AVieii,  1004. 

(5)  Iiitroductiunu  operis  Scarpaej  p.  3, 

tiir,  neque  vero  praeter  modum  machinae  pondus 
augeatur,  et  pede  aegroto  fere  digito  dimidio  lon- 
gior, latitudine  vero  eundem  duobus  saltem  pollici- 
bus superans.  Hocce  autem,  quod  superest, , ita  in- 
flectitur, ut  rursum  exstet  et  ad  planum  horizontale 
aiiguluin  rectum  faciens,  crepidinem  erectam  («a) 
formet,  ut  neque  calx,  neque  digiti  pedum  intror- 
sum verti  possint.  Quae  quidem  crepido,  lateri  in- 
terno pedis  aegroti  applicanda,  eo  modo  elaboratur, 
ut  pars  ejus  posterior  in  margine  (&)  superiore 
eminentiam  semicircularem  praebeat,  altera  vero 
anteHor  (c),  ita  ut  unius  digiti  altitudo  restet,  ab- 
scindatur. Horizontale  autem  laminae  planum  (d) 
ad  instar  soleae,  inferiori  pedis  superficiei,  sive 
plantae  pedis  adaequata,  fundamento  inseruit.  A 
margine  ejus  externo,  et  quidem  ab  ea  paj*te,  quae, 
applicata  machina^  infra  malleolum  externum  sita 
est,  bacillus  cbalybeus,  (ee)  vim  elasticam  habens, 
latitudine  pollicis,  crassitudine  pro  ratione  firmita- 
tis in  singulis  casibus  adbibendae,  linearum  duarum 
et  amplius  ascendit,  ejusque  bacilli  eximia  pars  in- 
ferior, et  ipsa  ad  angulum  rectum  inflexa,  atque  la- 
minae horizontali  supposita  (jf)  duobus  tribusve 
clavulis  huic  laminae  infigitur.  Duae  fibulae,  qua- 
rum una  (g)  ante,  altera  (4)post  illum  bacillum  ei- 
dem soleae  margini  externo,  foraminibus  hunc  ad 
finem  perforato,  affiguntur.  Quibus  omnibus  insti- 
tutis, machina  extrinsecus,  ne  lamina  chaljbea  usu 
celerius  conteratur,  corio  obducitur;  intrinsecus 
vero,  ue  pressu  quodam  laedat,  suffarcinatur.  Ba- 

cillus  itidem,  ne  aerugine  corrumpatur,  viinque  re- 
cellentem amittat,  molliori  corio  obvelator. 

Deinde  fasciae  nonnullae  intus  suffertae,  ne 
pressu  aut  trituratione  aliqua  offendant,  sd  pedem 
in  machina  firmiter  stabiliendum  adjunguntur.  Ha- 
rum una,  (ii)  pollicem  circiter  latitudine  aequans, 
eminentiae  semicircularis,  quam  supra  descripsimus', 
margini  posteriori  (A;)  adnectitur;  tantam  autem 
longitudinem  habere  debet,  ut,  circa  pedis  ar- 
ticulationem circumducta,  ad  superficiem  externam 
crepidinis  sive  per  fibulam,  /eidem  affixam,  sive  per 
orbiculum  clavo  inhaerentem  affigi  possit.  Altera 
fascia  (m)  formam  triangularem  exhibet;  cujus  ba- 
sis fere  in  angulo,  (ii)  ex  quo  assurgit  crepido,  in- 
nectitur; in  altero  fine  (o)  foramina  nonnulla  in- 
sunt, in  quae  ligula  fibulae  (g)  immittitur.  Hujus 
fasciae  haec  est  utilitas,  ut  pedis  anterior  pars  in 
machina  fundum  deprimatur  et,  ne  huc  illuc  dilabi 
po.ssit,  impediatur.  Tandem  fasciae  transversae  (i.  i.) 
et  quidem  fere  mediae  ejus  parti  corrigia  (p)  in- 
nectitur, quae,  altero  fine  foraminibus  instructa  (q) 
per  fibulam  (4)  transmittitur  atque  prout  fascia 
transversa  magis  minusve  ad  partem  pedis  posterio- 
rem, praecipue  calcem  deprimendam  deducenda  est, 
arctius  vel  minus  arcte  adstringitur.  Summo  bacillo 
cingulum  (S.  S.)  inhaeret,  cujus  ope  bacillus,  ad 
crus  adductus,  infra  genu  colligatur. 

SECUNDAE  MACHINAE  INTA15UL.  SUB  FIG.II. 

DEU.NEATAE  DESCRIETIO. 

Altera  maebina  vulgarem  calecum  adstricto- 
rium  (a.  «,)  refert,  ea  altitudine,  ut  aliquanto  su- 

per  malleolos  assurgat,  et  duriore  capsula  corea  in 
calce  instructum.  Hujus  obstragulum  medium  (b.  6.) 
usque  ad  eum  locum,  quo  digiti  metatarso  annexi 
sunt,  dis/secatum  est,  juxtaque  hanc  sectionem  serie 
foraminum  utrimque  instructum,  per  quae  resti- 
cula («.*.)  arcte  constringenda  trajicitur,  ut  calceus 
pedi  firmiter  adaptetur.  ^Pariter  atque  iu  priore 
machina,  a solea  e firmiore  corio  parata,  juxta  mal- 
leolum externum  bacillus  chaljbeus,  (c.  c.)  vi  ela- 
stica praeditus,  usque  ad  genu  et  ipse  ascendit 
subque  eo  cingulo  (d.  d.)  cruri  adligatur.  At  vero 
contra  malleolum  externum  hic  bacillus  articulo  (e.) 
instructus  est,  ut  aeger  inter  eundum  multo  com- 
modius ingrediatur.  Attamen,  cum  pes  ita  etiam 
justa  careat  stabilitate  et  una  cum  crure  introrsum 
tendat,  adeoque  propter  imbecillitatem,  macie  addu- 
ctam, ponderi  corporis  ferendo  impar,  aegrae  stare 
et  ire  queat,  bacillus  ille,  non  ad  genu  tantummodo, 
sed  ad  pelvim  ascendat  eiqne  tanquam  fulcro  fir- 
mius innitatur,  necesse  est.  Itaque  aut  singulus  ba- 
cillus, pro  aetate  aegroti  magis  minusve  provecta 
tenuior  aut  crassior,  ea  longitudine,  ut  ab  infima 
pedis  parte  ad  pelvim  usque  porrigatur,  adhibetur; 
aut  priori  bacillo , usque  ad . genu  jam  assurgenti, 
alter  (y.  y.)  adnectitur,  ita,  ut,  dum  flectuntur  ge- 
nua, bacilli,  qua  inter  se  juncti  sunt,  articulationem 
admittant,  (g*. ) Hanc  autem  rationem,  bacillos 
duos  per  articulum  committendi,  altera  multo  melio- 
rem esse,  per  se  patet. 

Adligatur  autem  bacillus  duobus  locis  cingulo- 
rum auxilio,  altero  (d.  d.)  quidem,  uti  supra  dixi. 

infra  gcnn,  altero  in  pelvi.  Huic  alteri  cingulo  (t.  i.) 
ad  pelvim  alligando,  non  aliter  atque  in  fascia  her- 
niali,  innectitur  arcus  ferreus,  (k.  k.)  elasticus,  se- 
micirculum referens,  dimidiam  fere  pelvim  circum- 
cludit et  accuratissime  ei  adjacet.  Hoc  in  arcu  (1) 
ope  clavuli  summus  bacilli  finis  infigitur.  Hoc 
ipsum  cingulum  in  anteriore  ventris  latere  colli- 
gatur. 

At  vero>  quum  liis  machinationibus  facile  fieri 
possit,  ut  pes  anterior  justo  magis  introrsum  cedat, 
hoc  ipsum  non  solum  prohibendum  est,  sed  etiam 
faciendum,  ut  pes  aliquanto  etiam  extrorsum  pro- 
trudatur. Cui  rei  inseruit  elater  chaljbeus,  (o)  non 
-dissimilis  ei,  quam  in  machina  a Scarpa  inventa 
videmus,  curvatus  ita,  ut  latus  ‘concavum  extrorsum 
spectet,  bacillo  (c)  in  loco  (p)  infixus;  hujus  in  fine 
anteriore  fibula  (q)  inhaeret.  Interno  autem  so- 
leae margini,  juxta  hallucis  radicem  fascia  triangu- 
laris (r)  annexa  est,  cujus  apex  (.s)  fascia  super 
dorsum  pedis  traducta,  per  fibulam  (q)  transmissus 
vincitur. 

Cap.  III. 

I)E  APPLICANDAE  UTRIUSQUE  MACHINAE 

RATIONE. 

Harum  machinarum  applicationem  nullam  af- 
ferre difficultatem,  simplicitate,  qua  utraque  insigni- 
tur, satis  elucescit,  imo,  ipsa  utriusque  machinae 
structura  applicationem  docet.  Itaque,  quemcunque  qui 
machinae  applicandae  rationem  semel  tantum  vidis- 
set, eam  justo  modo  et  sine  ulla  molestia  statiln 
applicasse  saepius  observavi.  Ceterum  machinae 

prioris  applicandae  ratio  haec  est:  pedi  omnibus  fasciis 
resolutis  et  reflexis,  machina,  si  dextro  aegroti  ap- 
plicanda est,  sinistra  manu,  vice  versa  autem ^ si 
pedi  sinistro,  dextra  manu  tenetur,  ita,  ut  machi- 
nae solea  palmae  manus  innitatur,  pollex  juxta*^  ba- 
cillum, et  ceteri  digiti  lateri  crepidinis  interno  ap- 
positi sint.  Quo  facto,  altera  manus  pedem  aegroti 
prehensum  superiori  machinae  superficiei  suffarci- 
natae immittit  et  adaptat  ita,  ut  planta  pedis  omni- 
bus locis  accurate  in  fundum  machinae  imprimatur. 
Dein  pollex,  hucusque  juxta  bacillum  jacens,  dorso 
pedis  impositus,  pedem  deprimit;  ceteri  vero  digiti 
machinam  versus  pedem  attollunt.  Deinde  libera 
manus  fasciam  (i.  i.')  a posteriore  ad  anterius  latus 
circa  pedis  articulationem  ad  malleolum  externum 
circumducit  et  in  crepidine  vel  per  fibulam,  vel 
orbiculum  firmiter  constringit.  Quo  facto,  statim 
fascia  (m)  supra  pedis  dorsum  traducta  atque  ar- 
ctius adsiricta  altero  fine  (o)  per  fibulam  (g-)  vin- 
citur. 

^ 0 

Sic  pede  in  machina  rite  collocato,  baciljus,  (e.  e.) 
hucusque  multum  a crure  divergens,  prehenditur  et 
pedi  leniter  apprimitur,  cingulumque  («.  s.)  tam  an- 
guste, quam  aeger  ferre  potest,  infra  genu  colliga- 
tur. Postremo  corrigia  (p)  per  fibulam  (A)  trans- 
missa constringitur,  ut  fascia  transversa  (i.  i.)  de- 
orsum deducatur,  et  sic  posterior  pedis  pars,  im- 
primis calx,  quantum  opus  est,  altius  deprimatur. 

Ilac  ratione  pes  in  situm  normalem  reductus  et 
satis  firmatus,  sensim,  dum,  quae  partes  nimis  con- 
tractae fuere,  perpetuo  extendendo  superantur  et 

relaxantar,  oaeque,  quae  relaxatae  fuere,  contra- 
huntur magisque  in  dies  alteris  illis  resistere  va- 
lent , in  formam  integram  restituitur.  Cavendum 
vero,  ne  fortius  statim  ab  initio  agamus.  Nam  tan- 
tum abest,  ut  violentius  agendo  prosper  curationis 
exitus  acceleretur,  ut  etiam  spasmi,  corrosiones  in- 
deque  dolores  vehementissimi,  adeoque  inflamma- 
tiones adducantur  et  sic,  quum  haec  interrumpi 
curationem  jubeant,  quod  saluti  aegroti  celerius  ad- 
ducendae esse  credideris,  id  ipsum  sanationem  re- 
tardet. Q.uodsi  vero  cautius  rem  aggrederis,  et  in 
dies  ad  finem  usque  curationis  vim  machinae  prout 
pedis  conditio  poscit,  auges,  nihil  erit,  quod  curam 
interrumpat. 

Haec  machina,  diu  noctuque  portanda,  in  omni- 
bus, qui  varo  laborant,  ipsisque  tenerrimis  infanti- 
bus usum  admittit. 

Paucis  verbis  nunc  applicationem  secundae 
machinae  et  quid  spectet,  exponam.  Primum, 
quum  calecus  induitur,  videndum  est,  ut  calx  so- 
leae firmiter  insistat;  quo  facto,  resticula  (*.».)  per 
seriem  utrimque  foraminum  trajecta,  ut  calecus  pedi 
firmiter  adaptetur,  arctius  constringitur.  Dein  ba- 
cillus, ( e.  e.  f-  f> ) sublatus  atque  versus  pelvim 
erectus,  infra  genu  per  cingulum  (d.  d.)  similiter-  , 
que  circum  pelvim  per  cingulum  (i.  i.)  tam  firmi- 
ter, quam  aeger  absque  molestia  perferre  potest, 
corpori  alligatur.  Postremo  fascia,  (r)  super  cal- 
cei dorsum  deducta,  digitis  pedis  manu  inlatus  ex- 
ternum submotis,  per  fibulam  (^r)  constringitur,  qua 
pes  in  recta  directione  contineatur. 

Est  antein  ea  hujus  machinae  utilitas,  non  nt 
deformitatem  tollat,  sed  ut  pedem,  jamjam  ad  nor- 
malem formam  redactum,  stabiliat,  atque  impediat, 

♦ 

quo  minos  prava  ista  positio,  quam  antea  pes  te- 
nuerat, dentio  redeat;  quod  ut  assequamur,  per  ali- 
quod etiam  tempus  post  perfectam  sanationem  adhi- 
benda est.  Nos  quidem  etiam,  antequam  sanatio 
prorsus  absoluta  est,  simulae  aegri  insistere  pedi- 
bus atque  sine  molestia  circumire  valent,  sic  hanc 
machinam  adhibere  solemus,  ut  alternatim  cum  illa 

priore  per  plures  quotidie  horas  eam  admoveamus; 

« 

qua  re  admodum  promoveri  sanationem,  immo  le- 
vioribus in  casibus  etiam  sola  perfici  vidimus. 

I 

Cap.  IV. 

THERAPIA. 

Omnes,  qui  de  varo  scripserunt,  aut  in  iis  sa- 
nandis occupati  fuere,  in  eo  consentiunt,  talipedem 
varum  nisi  vel  machinae,  vel  fasciae,  quae  ossa,  e 
normali  directione  projecta,  in  situm  ipsis  peculia- 
rem restituant  et  in  eo  conserve^it,  applicentur,  sa- 
nari non  posse.  Nihilominus  t^men  nemo  infitias 
ibit,  alia  pharmaceutica  remedia , ' vel  ipsi  pedi  ad- 
mota, vel  toto  corpore  concipienda,  machinae,  qua-* 
cunque  utaris,  efficaciam  non  tantum  augere,  sed, 
in  auxilium  omnino  vocanda  esse.  Quae  cum  ita 
sint,  quae  hujusmodi  remedia  et  quo  ordine  non 
sine  magno  successu  adhibere  soliti  simus,  paucis 
proponam;  qua  in  re,  ne  lectorem  defatigem,  ser- 
viendum est  brevitati,  proptcrea  quod  haec  remedia 

ct  eorum  usus  neminem  medicorum  chirurgorum  ve 
fngiunt.  Totius  autem  therapiae  adhibendae  cardo 
in  eo  vertitur,  ut  ' ^ 

a)  Musculi  et  ligamenta  contracta  relaxentur  et 
emolliantur, 

ft)  e contrario  musculorum  ct  ligamentorum  rela- 
xatorum contractio  et  vis  vitalis  augeantur. 

Priori  autem  indicationi  ut  respondeamus, 
adhibentur:  ■ • 

1)  Inunctiones  emollientes,  quarum  haec  est  com- 
positio: Unguenti  neapolitani  partes  duas.  Ex- 
tracti llj^oscjami  partem  dimidiam,  adipis  suil- 
lae partes  octo  adderem.  Hoc  remedio  emol- 
liente, quod  facile  multis  aliis  palmam  praeri- 
pit, singulis  diebus  mane  et  vespere  utimur  et 
strenuo  in  ejus  usu  perseveramus.  Infricatur 
musculis  tendinibusque  contractis  secundum 
longitudinem  atque  inter  infricandum  pedem 
versus  alterum  latus,  cujus  contracti  sunt  mu- 
sculi, extendimus  ita,  ut  initio  mitius,  paulla- 
timque  aucta  vi  extensionem  perficiamus. 

2)  Balnea  calida  universalia,  mox  pura  aqua,  mox 
cum  hordeo,  mox  cuin  sale  marino  parata. 
Haec  non  solum  in  pedem  aegrotum  multum 
valent,  sed  etjam  adversus  scrophulosin  vel 
rhachitidem,  quibus  saepissime  hi  aegroti  labo- 
rant, omnium  saluberrima  sunt.  Ex  singulis 
hebdomadibus  bis  instituuntur. 

3)  Vaporationes.  Tanta  in  his  salus  est,  ut  equi- 
dem non  dubitem  contendere,  curationem  sine 
hujus  balnei  beneficio  dimidio  longius  esse  du- 

rataram.  Aquei  enim  vapores,  dum  certo  ca- 
loris gradu  et  impetu  quodam  e cauabiculo  pro-  ^ 
trusi,  Jii  partes  praeter  normam  contractas  ef- 
funduntur, non  cutem  tantum  partesque  ei  pro- 
xime jacentes  percutiunt,  sed  interiora  etiam 
pedis  penetrant  et  eum  in  modum  relaxant,  ut, 
nonnullis  balneis  adhibitis,  pes  jam  liberius 
moveri  possit.  Proxima  autem  harum  vapora- 
tionum, praeterquam  quod  vi  relaxante  multo 
superiores  sunt  balneis  aqueis,  in  eo  sita  est 
salubritas,  quod  vapores  ipsis  illis,  quae  ex- 
tendenda et  relaxanda  sunt,  vinculis  tendinibus- 
que imp'ertiri  possunt,  reliquae' autem  partes, 
quae  relaxandae  non  sunt,  omninb  eis  non  tan,- 
guntur.  Instituuntur  alternis  diebus. 

Inter  vaporationes  simul,  id  quod  nunquam 
praetermittendum  est,  manipulatione  quadam  utimur, 
qua  pes  in  eam  positionem,  quae  e.st  in  sanis,  sen- 
sim flectatur.  Q.uam  quum  Bruns  (l)  Briickne- 
rum  sequens  (2)  uberius  et  bene  descripserit,  ejus 
verbis  uti  mihi  licebit:  — »(|.uodsi  igitur  cum  pede 
dextro  nobis  est,  manu  sinistra  calcem  ita  prehen- 
samus, ut  pollicem  articulationi  tarsi,  qua  ad  ante- 
riora spectat,  imponamus,  suminis  digitis  interiori 
calci  eique  pedis  jiarti,  quae  malleolo  interno  sub- 
jacet, appressis.  Dextram  manum  ita  collocamu.s, 
ut,  ab  interioribus  anticam  pedis  partem  comprehen- 
dentes, pollicem  plantae  pedis  sub  calce,  volam  ma- 


(1)  vide  Disserlalion.  Unins.  Herliii  182T.  p,  15 

(2)  BrUckiier  1.  c.  p.  (i6. 

ims  dorso  admoveamus,  transvcrsaliter  ad  exteriora 
et  posteriora  procedentes,  summi  tunc  digiti  con- 
verso pedis  dorso  innitantur.  In  sinistro  pede  ma- 
nus vices  alternant:  in  extensione  igitur  manum  calci 
firmiter  apprimimus,  summisque  digitis  calcaneum 
extrorsum  et  deorsum  protrudimus  atque  detrahi- 
mus. Q,uod  dum  fit,  altera  manus  tibiali  pedis  mar- 
gini applicatur,  ut  eum  depellat,  et  una  cum  super- 
ficie plantari  deorsum  agat;  haec  actio  perficitur, 
dum  pedis  anterior  pars,  quantum  fieri  potest,  extror- 
sum, tarsus  vero  summis  digitis  deorsum  projicitur, 
atque  ita  pes  omnis  sensim  sensimquc  elongatur.« 

His  vero  in  contractionibus  ah  omni  impetuosa 
et  violenta  vi  abstinendum  est;  itaque  initio  cura- 
tionis, quoniam  tunc  temporis  partes  rigent,  ac  mo- 
tui resistunt,  et  facile  musculorum  et  ligamentorum 
distorsiones  ipsaeque  vasorum  discessiones  produ- 
cuntur. Hanc  ab  causam  leniter  tantummodo  agi- 
mus, et  tum  demum,  quando  partes  illae  molliores 
et  flexibiliores  fiunt,  tunc  utique  rotando  extendendo 
audacius  rem  tractamus. 

Hanc  igitur  manipulationem  inter  singulas  va- 
porationes et  singulis  diebus  saltem  bis,  nempe  ante 
infidctiones  reiteramus;  .quo  facto  machina  statim 
applicatur. 

Secundae  indicationi  quae  remedia  respondeant, 
vix  opus  est,  ut  pluribus  dicam.  Sunt  autem  ea, 
quae  cutem  relaxatam,  musculos  et  vincula  carrobo- 
rare  eaque  ad  contractionem  incitare  valeant.  IVe 
satis  cognita  remedia  enumerem , frustraque  morer 
scientem  lectorem,  balnea  tantum  roborantia  et  in- 

frictiones  sj)irituosas  ad  pedem  aegrotum  admoven- 
das, omnium  quippe  praestantissima,  laudo.  Ha- 
rum autem  ad  augendum  robur  viinque  contractio- 
nis saluberrima  visa  est  haecce  compositio,  quae  e 
spiritu  lavendulac,  antlias  menthae,  serpilli,  mixtura 
oleoso -balsamica  et  liquore  ammonii  anisati  para- 
tur. Hanc  bis  saltem,  quovis  die  in  partes  laxatas 
et  atonicas  infricamus. 

Cap.  V. 

Jam  eo  progressa  est  oratio,  ut  ad  machinam 
supra  descriptam  cum  reliquis,  eidem  curae  desti- 
natis comparandam,  accedam.  Q,ua  in  re  ne  lon- 
gior sim,  finesqne  hujus  opusculi  temere  transeam, 
laudatissimas  hucusque  meritoque  usitatissimas  ma- 
chinas, quas  Briickner  ac  maxime  quidem  acutis- 
simum Scarpae  ingenium  excogitarunt,  paucis  re- 
censeam. Hujus  enim  viri  merita  non  solum  de 
investigatione  vari  anatomica,  sed  etiam  de  machi- 
nis ad  hunc  sanandum  inveniendis  tanta  esse,  ut  ea, 
quae  praestitit  vir  egregius,  prae  omnibus,  quae  qui- 
dem innotuerunt,  et  ante  et  post  eum  inventis  ante- 
cellant, quis,  est,  qui  hoc  nesciat?-  Itaque  quum  ejus 
machinam  non  omnibus  partibus  numerisque  abso- 
lutam esse’ dico,  longe  tamen  abest,  ut  coronam 
multa  cum  laude  capiti  inhaerentem  ipsi  ausim  de- 
trahere. 

Primum,  quidem,  quod;Scarpa  machina  sua 
applicata  non  impediri  dicit,  quominus  infantes 
gressus  faciant,  pedibusque  Insistant,  facile,  qui  obi- 
ter etiam  machinam  intueatur,  brevi  defatigari  de- 

2 * 


20 


bere  Infantes  intelliget;  quippe  machina  ita  pedes 
undique  coercet  atque  constringit,  ut  haud  exiguas 
molestias  aegrotis  moveat.  Idque,'  quod  vel  ratione 
intcliigas,  usu  etiam  compertum  haheo.  CJravissi- 
mum  autem  est  ad  curam  celerius  perficiendam,  ut 
infantes  libere  vagari  possint,  eoque  magis,  quo 
saepius  vitia  illa  e morbis  universalibus,  ut  rhachi- 
tide,  scrophulosi,  si  non  originem  ducunt,  tamen 
cum  his  conjuncta  sunt,  aegrorumque,  in  lecto  de- 
, tentorum,  magis  in  dies  afflictatur  valetudo.  Acce- 
dit, ut  Scarpae  apparatus  premendo  maxime,  ne- 
que simul  extendendo  agit;  qua  pressione  ut  ali- 
quid efficiatur,  'tam  firmiter  adstringendus  est,  ut, 
impedito  sanguinis  circuitu,  pes  intumescat  adeoque 
doloribus  cruciatur  tantis,  ut  relaxari  apparatum 
necesse  sit;  quo  facto,  admodum  minuitur  machi- 
nae effectus.  Sed  ut  haec  omittamus,  non  efficitur 
hac  machina,  quod  maxime  spectandum  est  in  cu- 
rando varo.  Id  enim  praeprimis  agere  debemus,  ut 
non  solum  calcem  extrorsum  convertamus,  sed  ut 
eam  deprimamus  atque  stabiliamus;  quod  revera 
Scarpae  apparatus  non  facit.  In  machina  autem 
a nobis  descripta  haec  omnia  vitia  declinata  sunt; 
neque  enim  molestias  affert  nimium  pedes  constrin- 
gendo atque  premendo,  ut  aegri  facilius  etiam  ap- 
plicata machina  incedant,  ut  simul  extendendo  cal-; 
cemque  deprimendo  pedis  directionem  celerius  at-y 
que  tutius  ad  normam  reducat.  Accedunt  illis  vi- 
tiis alia,  etsi  leviora,  non  tamen  negligenda.  Pri- 
mum enim  Scarjiac  ajiparatus  ita  compositus  est 
et  complicatus,  ut  difficillime  tantum  applicetur,  ac 

nisi  dexterrimus  accedat  artifex,  applicari  omnino 
non  possit;  id^^quod  in  emendatam  hujus  viri  ma- 
chinam non  minus,  quam  in  priorem  eadit.  Prae- 
terea majoris  pretii  est,  quam  ut  inopes  etiam  ha- 
beant, ex  quo  talem  apparatum  sibi  comparent,  vel, 
si  qua  mutilatione  insanabili  laborent,  iterum  atque 
iterum  reparandum  curare  possint.  Haec  autem  in 
nostram  machinam,  omnium  simplicissimam  parvo- 
que comparandam,  non  cadere,  nemo  erit,  qui  non 
videat. 

Fascia  a Cei.  Briicknero  proposita,  non  ca- 
ret laudibus  suis;  est  enim  quam  simplicissima, 
emitur  parvo  atque  profecto,  optime  persjjexisse  in- 
ventorem, quid  maxime  curandum  sit,  nubis  com- 
probat. Attamen  effiicacitate  multo  inferior  est 
machina  a Scarpa  inventa,  ut  in  tenerrima  tan- 
tum aetate  atque  si  pedis  incurvatio  nondum  ad  al- 
tiorem  gradum  evecta  est,  aliquid  efficiat.  Prae- 
terea pluries  quovis  die  denuo  applicanda  est,  tum 
quia  per  se  jam  relaxatur,  tum  quia,  prout  incur- 
vatio diminuitur,  pedisque  forma  mutatur,  non 
accurate  pedi  applicata  manet.  Saepius  igitur  re- 
petita applicatione  per  intervalla  quodammodo 
efficitur,  quod  elateres  per  se  atque  continuo  ef- 
ficiunt. Eoque  majori  vitio  ea  res  vertenda  est 
huic  fasciae,  quod  haud  exiguam  in  applicandis  fa- 
sciis acquirit  dexteritatem;  ininusque  apte  admotae 
nullus  omnino  profectus  est.  In  hanc  autem  vitu- 
perationem prae  omnibus  aliis  incurrit,  quod  ap- 
plicata nimium  calorem  excitat,  sudoresque  gravis-  ,, 
simos,  pedem  extenuantes,  movet. 

Reliquas  machinas,  recentissimis  temporibus  post 
Scarpam  propositas,  quarum  una  aDelpech(l) 
inventa  Scarpi  an  ae  simillima,  altera  aJoerg(2), 
tertia  a Venel  (3)  excogitata  est,  silentio  praeter- 
mitto, utpotejvix  usitatas  atqiie  Scarpianac  multo 
post  habendas. 

Cap.  VI. 

Per  annum  et  dimidium,  ex  quo  ministrum  me 
in  curandis  in  ' curvationibus  Cei.  l)r.  15  lo  em  er 
assumsit,  quinque  talipedes  vari  machinae  supra 
descriptae  beneficio  sanati  sunt,  plerique  quidem 
intra  spatium  mensium  quatuor  ad  octo,  quorum  duo 
aetatem  infantilem  nondum  excesserant,  tres  jam 
aetatem  puerilem  assecuti  erant.  Ex  bis  aut^m 
unum  tantum  casum  lectori  proponere  visujn  est, 
qui  propter  gravitatem  morbi  maxime  idoneus  vide- 
retur ad  efficaciam  machinae  comprobandam. 

Ante  undecim  fere  annos  familiae  nobili  N.  N. 
infans  deformitate  utriusque  pedis  laborans,  natus 
est.  llac  de  re  magno  moerore  affecti  parentes, 
curae  celeberrimi  medici  familiaris,  ut,  si  quid  in 
hujus  mali  sanandi  usum  esse  aestimaret,  continuo 
adbiberet,  puerum  tradiderunt.  Hic,  quum  prima 
infantilis  aetas  obstare  videretur  necessariae  cura- 
tioni, nonnullis  jmst  mensibus,  magna  cura  diligen- 
tiaque in  educando  valetudineqne  tuenda  perpetuo 

■ / 

(1)  (le  L’orllioinori)liie,  elc.  Allii.s,  A l’:iri.s  a.  1828. 1*1.  LXXVI. 

i-.  108. 

(2)  UeluT  (liy  ViM-liriimimmg.Mi  tl.  in.  Klirpers.  I.eipzig  1816. 

(3)  iu  opere  cilaSo  Bruekiieri  p.  88. 


23 


adbibita,  fasciam  et  quidem,  si  quid  enarratione 
conjici  licet,  Uriickneri  apparatum  utrique  pedi 
imposuit.  Hujus  autem  curationis,  quamvis  per 
octodecim  menses  amplius  institutae,  cum  nullus 
apparuisset  effectus,  alius  medicus  consulebatur, 
sed  itidem  frustra.  Sextum  jam  annum  compleve- 
rat puer,  et  nondum,  licet  optimum  incrementum  et 
integram  valetudinem  prae  se  ferens,  solus  neque 
stare,  neque  ire  potuit.  Itaque  majore  in  singulos 
dies  auxilii  efficacis  desiderio  aeque  pater  ac  mater 
flagrantes,  medico  cuidam  N.,  a quo  plures  corpo- 
ris deformitates  feliciter  debellatas  esse  audiverant, 
filium  sanandum  tradiderunt,  lluic,  gravius  in  cu- 
rationem incumbenti,  brevi  quidem  contigit,  ut  puer, 
impositis  machinis,  stare  et  gradus  facere  inciperet; 
verum  enim  vero  tantum  abfuit,  ut  ab  omni  parte 
sanitas  puero  redderetur,  ut  praeterlapsis  annis  fere 
duobus,  non  solum  pedum  deformitas  ad  normam 
nondum  redacta  esset,  sed  etiam  valetudo,  qua  puer 
bucusque  usus  fuerat  tirmissima,  labefactari  videre- 
tur ; quare  solliciti  parentes,  ne  res  in  pejorem  lo- 
cum evaderet,  filium  remitti  jusscrunt.  Duobus 
iterum  annis  interjectis,  quutu  nonnulli  amici  insti-. 
tutum  orthopaedicum,  quod  Berolini  a Cei.  Dr. 
Hio  em  er  fundatum  floret,  gravissime  cominendas- 
sent,  pater,  licet,  ne  exigua  spes  mutilationis  debel- 
landae relicta  esset,  magnopere  timens,  sine  mora 
filium  huc  secum  duxit.  Aeger,  . aetate  decem  an- 
norum et  sex  mensium,  tertio  die  Dec.  juncccxxxiv 
receptus  est. 

DIAGNOSIS. 

In  flescrihendis  jicculiaribus,  quae  pedis  sini- 
stri deformitas  (nam  pedis  dextri  multo  minor  erat) 
primo  obtutui  offerebat,  adhibenda  a me  brevitas 
lectorem  benevolum  minus  olfemlet,  quod  adjectae 
tabulae  figura  III.  f brmam  accuratissime  dclineatam 
proponens,  ea,  quae  a me  praetermissa  brevitatis 
causa  sunt,  satis  manifeste  docet.  Quam  figuram 
inspicienti  nemini  dubium^  erit,  quin  ejus  mutilatio- 
nis,  quae  talipedis  vari  nomine  nuncupatur  et  ejus 
quidem  omnium  pessimae  imaginem  expressam  vi- 
deat. 

Pes  ad  longitudinem  tarsus,  a normali  sua  con- 
figuratione aberravit,  ita  ut  extrorsum  fere  luxati 
-fo  rmam  praeberet.  Superficies  plantaris,  margine 
ejus  interiore  sive  tibiali  rursum  deflexo,  introrsum, 
superficies  dorsalis,  margine  ejus  exteriore,  sive 
fibulari  introrsum  et  deorsum  deflexo,  extrorsum 
spectabat.  Digiti  versus  plantam  pedis  inflexi  et 
sursum  protrusi  et  calx  (a)  manca  introrsum  ac 
rursum  detracta,  tantopere  sibi,  ut  circum  semilu- 
narem quasi  conformarent,  oppositi  fuere.  Itaque 
in  planta  pedis  complures  plicae,  quarum  una  prae- 
cipue in  conspectum  venit,  reperiebantur.  3Ialleo- 
lus  ..internus  (6)  obtutui  quidem  prorsus  deesse  vi- 
debatur, tactu  vero  eum  paufum  versus  anterius  la- 
tus protrusum  inveniebas;  contra  malleolus  externus 
ad  posteriora  aliqtianto  deflexus,  justo  magis  pro- 
minebat. In  dorso  pedis  haud  procul  ab  arti- 

culo, quo  cum  crure  conjungitur,  tuberositas  appa- 

rebat  late  patens  atque  alte  surgens,  quae  usque  ad 
anteriorem  partem  marginemque  fibularem  malleoli 
externi  descendebat.  Effingebatur  autem  hoc  tuber, 
id  quod  ne  obiter  quidem  inspicientem,  multoque 
minus  digitorum  explorantium  sensum  fugere  pote- 
rat, in  medio  pedis  dorso  ossibus  tribus  cuneifor- 
mibus et  osse  naviculari  sursum  et  extrorsum  ex  ar- 
ticulis suis  protrusis,  in  externa  vero  pedis  parte 
osse  triquetro  et  processu  anteriore  calcanei  versus 
latus  externum  distorsis.  Atque  hae'quidem  ossium 
apparebant  commutationes;  nunc  describam  eas, 
quae  in  partibus  mollibus  repertae  sunt.  In  mar- 
gine inferiore  (ce)  hujus  tuberositatis,  sive  in  mar- 
gine externo  pedis,  ea,  qua  os  cuboideum  cum  cal- 
caneo et  cum  osse  metatarsi  quinto  committitur, 
quem  in  locum  totum  corporis  onus  vergebat,  cla- 
vus exortus  erat,  aegrum,  quoties  insisteret,  diris 
doloribus  crucians.  Tendo  musculi  tibialis  antici, 
crassior  factus  et  justo  magis  introrsum  flexus,  ce- 
terum, ut  par  erat,  juxta  malleolum  internum  de- 
scendens, tantopere  tensus  deprehendebatur,  ut  ne 
majore  quidem  vi  superari  et  relaxari  posset,  cum- 
que vel  solum,  quamquam  extensores  longos  hallu- 
cis et  quatuor  digitorum  malae  hujus  configuratio- 
nis consocius  habebat,  pedi  tantopere  distorquendo 
parum  fuisse  crederes.  ' Altera  parte  musculi  peri- 
naei, nec  minus  omnia  integumenta,  quae  regionem 
malleoli  externi  occupabant,  macida,  tanquam  macie 
extenuata  inveniebantur  adeo,  ut  facile  appareret, 
])edi  extrorsum  torquendo  plane  impares  esse.  Tendo 
Achillis  tantopere  contractus  atque  intensus  inveiiic- 

batur,  ut  tactu  chordam  durissimam  referret.  Pes 
omnis,  ac  maxime  musculi  surales,  macie  labora- 
bat; suetum  colorem  amiserat,  et,  quum  propter 
nimiam  contractionem  musculorum  suralium  calx 
justo  superiorem  atque  interiorem  locum  teneret, 
altero  pede  brevior  esse  videbatur.  Ilie  et  ipse  si- 
mili deformitate  correptus  erat,  sed  quum  nil  pro- 
prii exhibuerit,  multoque  minor  in  eo  fuerit,  morbi 
gravitas,  plenius  eum  describere  prorsus  omitto. 

Vides  igitur,  ita  deformes  fuisse  pedes,  ac  ma- 
xime quidem  sinistrum,  ut  major  laus  esse  non  pos- 
sit machinationis,  quam  ejus  auxilio  plenam  sanita- 
tem perfectam  esse.  Atque  mire,  quam  brevi  tem- 
pore hanc  assecuti  sumus;  puer,  ab  initio  vix  insi- 
stere pedibus  valens,  per  paucos  menses  admota 
'machina,  per  totam  domum  non  incertis  gradibus, 
sed  currendo  et  saltando  vagabatur;  atque  tantum 
aberat,  ut  molesta  ipsi  fieret  machina , ut  etiam 
cum  illa  per  totum  curationis  tempus  multo  facilius 
atque  tutius  ingrederetur,  quam  absque  ea,  atque  ar- 
ctius adligari  fascias  continuo  juberet,  quam  ad  cu- 
rationem et  necesse  et  utile  erat.  Quid  multa?  ae- 
ger, quem  plures  medici  unquam  sanari  posse  jam 
desperassent,  vix  per  menses  undecim  adbibita  ma- 
china ita  consanuit,  ut  post  paueos  dies  ex  instituto 
dimitti  possit.  — 

Expositis  igitur,  quae  ad  morbum  pedis  spe- 
ctant, restat,  ut  de  reliqua  corporis  constitutione 
pauca  dicam.  Insignia  aeger  tum  temporis,  quum 
curae  nostrae  tradebatur,  exhibebat  scrophulosis 
symptomata;  angulos  maxillae  prominentes,  labia 

tnmida,  oculos  ex  orbita  projectos,  abdomen  infla- 
tum, glandulas  'meseraicas  tumefactas  tactuque  du- 
ras, artus  macilentos  aut  certe  minus  quam  pro  re- 
liquo corporis  habitu  exspectares,  nutritos,  cutem 
denique  siccam,  parum  respirantem,  languida  et 
flaccidam,  simul  vomitu  fere  tertio  quoque  die  ve- 
xabatur. Attamen,  quantumvis  infirma  corporis 
/ 

constitutione  utens,  mira  quadam  animi  hilaritate  et 
vigore  gaudebat.  Memoratu  dignum,  quod  omnia 
haec  symptomata,  prout  machinationis  beneficio  sen- 
sim pedes  ad  normam  redibant,  et  ipsa  pauliatim 
disparebant,  totumque  corpus  magis  in  dies  auge- 
batur volumine  et  vigore,  quamquam,  praeter  quod 
ea,  quae  ad  victum  cultumque  corporis  pertinent, 
diligentissime  curabantur,  et  praeter  machinationes 
et  medicamina,  quae  ad  varum  sanandum  spectantia 
supra  nominavi,  nil  quidquam  medicinae  porrectum 
est,  (|uod  utrum  in  animi  curam  bene  cessuram 
esse  sperantis  laetitia,  cujus  quam  maxima  in  vale- 
tudinem corporis  vis  est,  positum  sit,  an  ad  ipsum 
corporis  laetum  vegetumque  incrementum  talium  de- 
formitatum sanatio  vim  aliquam  exerceat,  illis  re- 
linquo dijudicandum,  qui  uberiore  hac  in  re  utun-r 
tur  experientia;  certum  vero,  id  quod  haud  exiguo 
usu  expertus  mihi  videor,  si  qui  ossium  distorsio- 
nibus laborent,  eorum  sanationem  non  solum  pro- 
pter has  ipsas  deformitates,  sed  multo  etiam  magis 
ad  augendum  totius  vitae  vigorem  ejusdemque  et 
usum  et  dulcedinem  quam  maxime  optandam  esse. 

VITA. 

Elgo  Fridericus  Blance^  fidei  catholicae  ad- 
dictus, anno  mdcccviii  die  nono  ante  cal.  Au- 
gust.  in  pago  Gnestplialiae  Vosswinkel  natus 
sum,  patre  Eherliardo  Blance,  matre  e gente 
Schraeer,  quos  morte  nonnullos  jam  annos 
milii  ereptos  vehementer  Jugeo.  ^ 

Progjmnasio  quod  Briloniae  floret  per 
quatnor  annos  frequentato,  gjmnasium  Padi- 
hornae  adii,  ubi  biennio  post  testimonium  ma- 
turitatis nactus  sum.  Q,uo  gjmnasio  relicto. 
Monasterium  petii,  et  facultatis  philosophiae 
et  theologiae  adscriptus,  duos  per  annos  hisce 
praelectionibus  interfui:  Cei.  Esser  de  logice, 


psycliologia  et  inetaplijsice , Cei.  Schlucfer 
(le  pliilosopliiae  historia  et  Xaciti  annalibuSj 
Cei.  Graiiert  et  Cei.  Nadermann  explicatio- 
nibus philologicis,  Cei.  Lauferbeckii  de  an- 
tbropologia.  — Deinde  ad  studium  medicinae 
me  collaturus,  in  institutum  medico-chirurgi- 
cum  receptus,  frequentavi  Cei.  Roling  de  pbj- 
sice  experimentali,  Beat.  Bodde  de  chemia,  et 
materia  medica,  Cei.  Ileindorf  de  pbjsiologia, 
Cei.  Bectes  de  zoologia  et  botanice ; Cei. 
Tourtual  jun.  de  anatomia  generali  et  spe- 

ciali  nec  non  de  operationibus  chirurgicis,  Cei. 
Busch  de  patbologia  tam  generali  quam  spe- 
ciali, Cei.  Klatten  de  chirurgia  generali  et 
speciali,  ac  de  arte  fascias  applicandi,  Cei. 
Pellencharn  de  toxicologia  et  medicina  forensi 
et  castrensi,  Cei.  Klewekorn  de  arte  obste- 
tricia tbeoretica  et  practica,  Cei.  Tourtual  et 
Cei.  Jtiefenstalil  in  arte  secandi  cadavera  mo- 
deratoribus usus  sum.  Praeterea  clinicum  me- 
dicum et  chirurgicum  ducibus  Cei.  Pellencharn 
et  Cei.  Tourtual  jun.  per  annum  frequentavi. 

Triennio  ibi  absoluto,  vere  a.  mdcccxxxiv 
a.  d.  xxviii.  mensis  April.  ad  almam  musaruiQ 
sedem  Berolinensem  me  contuli,  ibique  a Re- 
ctore Magnifico  111.  Straufs  civium  academi- 

eorum  numero  adseriptus,  111.  Busch,  1. 1.  de- 
, cano,  nomen  dedi.  Hasce  audivi  praelectio- 
nei^:  111.  Hoi  '11  de  pathologia  speciali  et  de  pa- 
tliologia  et  therapia  morborum  mentis,  lil. 
Kluge  de  fracturis  et  luxationibus,  Cei.  Tro- 
schel  de  ulceribus;  in  institutionibus  clinicis 
chirurgicis  et  medicis  III.  Rust,  Cei.  Truestedt 
111.  Osann^  III.  Bartels  et  111.  Busch  duces 
mihi  fueruut. 

Quibus  omnibus  praeceptoribus,  optime  de 
me  meritis,  gratias  habeo  semperque ' habebo 
quas  possum  maximas. 

Jam  vero  tentaminibus  et  philosophico  et 
medico  et  examine  rigoroso  rite  absolutis,  ’ 
spero  fore,  ut  hac  dissertatione  thesibusque 
defensis,  summi  in  medicina  et  chirurgia  ho- 
nor'es  in  me  conferantur. 

theses. 


. V 


I. 


Talipedis  vexi  causa  non  posita  in  nimia  mu- 
sculorum contractione. 

II. 

Petecliiae  scorbuticae  et  morbus  maculosus 
Werlbofii,  naturae  inter  se  differunt. 


III. 

Arteriotomia  rejicienda  est, 

I 

IV. 

Generatio  aequivoca  existit. 

« V. 

Caloris  animalis  procreatio  non  versatur  in  eo 
solum,  ut  is,  qui  inclusus  sit  in  corpore, 
ex  eo  excedat,  sed  ut  revera  ex  elementis 
qualibiiscunque  recens  gignatur. 

